《晓度黄叶岭东谷怀寄金陵王居士闲叟》
宋代·贺铸

阴谷不寓暑，风松朝露零。
乳溪逗绿筱，琴筑声泠泠。
老石渍金碧，窅然沈列星。
酌此石上泉，饵彼松下苓。
倏欻振飞步，岂徒制颓龄。
何须历五岳，即蹈神人庭。
顾余方有役，俗驾不敢停。
寄音采真子，来卜白云扃。

作者简介：贺铸(1052～1125) 北宋词人。字方回，号庆湖遗老。汉族，卫州（今河南卫辉）人。宋太祖贺皇后族孙，所娶亦宗室之女。自称远祖本居山阴，是唐贺知章后裔，以知章居庆湖（即镜湖），故自号庆湖遗老。